2017-yili O‘zbekistonning xorijdagi 10 nafar elchisi vazifasidan ozod etildi

Tashqi ishlar vazirligi va xorijdagi elchixonalar faoliyati tahliliga bag‘ishlangan videoselektor yig‘ilishida Shavkat Mirziyoyev yangicha ruhda ishlayotgan elchilar aniq amaliy natijalarga erishayotganini bildirdi. Bu haqda O‘zA xabar bermoqda.

Ammo faoliyati bizni qoniqtirmaydigan, o‘z lavozimida uzoq o‘tirib qolgan, “mudrab yotgan” diplomatlar ko‘pchilikni tashkil etadi. Ularni uyqudan uyg‘otishning o‘zi amrimahol. Bu meni qattiq tashvishga solmoqda.
Shavkat Mirziyoyev, O‘zbekiston Prezidenti
Yig‘ilishda ma’lum qilinishicha, faqat 2017-yilning o‘zida tashabbusi va natijadorligi yo‘qligi, sustkashligi hamda yo‘l qo‘ygan xatolari uchun 10 nafar elchi, jumladan, Xitoy, Yaponiya, Turkiya, Malayziya va boshqa davlatlardagi elchilar vazifasidan ozod etildi.
 Shavkat Mirziyoyev: O‘zbek tilini bilmagan odam qanday qilib O‘zbekiston elchisi bo‘lishi mumkin?